CELEX: 32018D1676
Language: bg
Date: 2018-10-15 00:00:00
Title: Решение (ЕС) 2018/1676 на Съвета от 15 октомври 2018 година за подписване, от името на Европейския съюз, на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна

9.11.2018   
               
               
                  BG
               
               
                  Официален вестник на Европейския съюз
               
               
                  L 279/1
               
            
         РЕШЕНИЕ (ЕС) 2018/1676 НА СЪВЕТА
         от 15 октомври 2018 година
         за подписване, от името на Европейския съюз, на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     На 23 април 2007 г. Съветът оправомощи Комисията да започне преговори за Споразумение за свободна търговия (ССТ) с държавите — членки на Асоциацията на народите от Югоизточна Азия (АСЕАН). При предоставянето на това правомощие беше предвидена възможност за двустранни преговори.
                  
               
                     (2)
                  
                  
                     На 22 декември 2009 г. Съветът оправомощи Комисията да продължи двустранните преговори по ССТ с отделни държави — членки на АСЕАН, като се започне със Сингапур, които да се провеждат съгласно съществуващите указания за водене на преговори.
                  
               
                     (3)
                  
                  
                     На 12 септември 2011 г. Съветът оправомощи Комисията да разшири текущите преговори със Сингапур, за да се обхване и защитата на инвестициите.
                  
               
                     (4)
                  
                  
                     Преговорите за Споразумение за защита на инвестициите между Европейския съюз и неговите държави членки, от една страна, и Република Сингапур, от друга страна („споразумението“) приключиха и споразумението следва да се подпише от името на Съюза, при условие че се изпълнят процедурите, които са необходими за сключването му на по-късна дата,
                  
               ПРИЕ НАСТОЯЩОТО РЕШЕНИЕ:
         
            Член 1
            Подписването на Споразумението за защита на инвестициите между Европейския съюз и неговите държави членки, от една страна, и Република Сингапур, от друга страна, се разрешева от името на Съюза, при условие че посоченото споразумение (1) бъде сключено.
         
         
            Член 2
            Председателят на Съвета получава правомощието да посочи лицето(ата), оправомощено(и) да подпише(ат) споразумението от името на Съюза.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 15 октомври 2018 година.
            
               
                  За Съвета
               
               
                  Председател
               
               E. KÖSTINGER
            
         
         
            (1)  Текстът на споразумението ще бъде публикуван заедно с решението за неговото сключване.